Publication: Magyar Közlöny
Issue: MK-2004-130 (Year: 2004, Number: 130)
Era: 2004-2010
Section: törvény módosításáról rendelkezõ 2003. évi LXV. törvényt.
Paragraph Index: 686

5. évfolyam Témakörök A HÁZ (3 óra) A ház „õsei”: a kunyhó, a jurta, a veremház, a boronaház, az osztott ház. A Föld különbözõ részein az éghajlattól, a természeti környezettõl, az adott társadalmi kultúrától, az építési alapanyagoktól függõen eltérõ háztípusok alakultak ki. A kõsátortól kezdve az iglun és a fûkunyhón keresztül, a vízre épített cölöpházig, a sivatagi sátorig mindenféle emberi hajlék elõfordul. Az érdekes példák megemlítése mellett törekedjünk a magyar házépítés történetiségének bemutatására! Kezdve a honfoglalás elõtti nomád pásztortársadalom hordozható jurtáitól a kora Árpád-kori veremházakon át, a 18–19. században kialakult magyar paraszti lakóházakig. Ez utóbbiak külsõ megjelenési formái, belsõ felosztása alapján az egyes tájegységek szerint lényeges eltéréseket mutatnak. Ránézésre meg lehet különböztetni egy tiszaháti parasztházat egy székely, egy alföldi, egy bakonyi vagy egy palóc háztól. A SZOBA(2 óra) Egy szoba beszédes tárgyi hirdetõje a ház gazdájának, annak tájegységi, nemzetiségi, vallási hovatartozásának. A szövést és más textilmunkákat a nõk, a fafaragásokat, kovácsmunkákat a férfiak végezték. A bútorok faragása és színezése, azok elnevezése (mint például a sarokpad, a dikó, a sublót, a szuszék, a gyalogszék, a szökröny, a láda, a tálas, a kamarásasztal) sokat elárult a ház gazdáiról. Hasonlóképpen a tisztaszoba textíliái (mint például a lepedõk, díszpárnák, terítõk, abroszok, ágynemûk, szõttesek, ruhadarabok). A szentsarok díszei, a kereszt, a szentképek, a kegyszobrok, hazafias tárgyú képek, nyomatok, díszcsészék, emlékpoharak a szûkebb környezet életére utaltak. A berendezések, a padló vagy a döngölt föld utalt a család vagyoni helyzetére, társadalmi rangjára. A KONYHA 2 óra) Középpontjában állt a tûzhely, ami lehetett kandalló, kemence, kályha, rakott tûzhely és ezek változatos formái. A fûtõtestek elhelyezése úgy történt, hogy praktikusan a konyhát és a szobát egyaránt fûtötte. Külön gondot jelentett a füst elvezetésének módja. Ennek alapján beszélhetünk füstös konyháról, szabad kéményrõl és zárt kéményrõl. A konyhai eszközök általában kerámiából készültek. Típusai alapján fazekak, tálak, kancsók, sütõformák, szilkék, bögrék, vizeskorsók lehettek. A fából és a fémbõl készült konyhai eszközök közül megemlítendõ a dagasztóteknõ, a mozsár, a hurkatöltõ, a krumplinyomó, a diótörõ, a szita, a köpülõ, a csigakészítõ, a kanalak. Az eszközök bemutatásából önkéntelenül adódik annak használata. Megtudhatjuk, hogyan történt a kenyérsütés, a disznóölés, a tejfeldolgozás, a vajköpülés, az adott tájegységre jellemzõ ételek elkészítése. A szabadtéri múzeumokban gyakran rendeznek kóstolót az egyes tájegységek finomságaiból. HÉTKÖZNAPOK A PARASZTI HÁZBAN ÉS A HÁZ KÖRÜL (3 óra) Megemlítendõ az általában 7–10 tagú nagycsalád mellett az egykézés idõszaka, ami a parasztcsalád és a föld elszakíthatatlan kapcsolatára utal. A korosztályok és a nemek szerepe a házban és a ház körül. A kisgyermek játékai, kialakuló szokásai már a munkához, a hasznos feladatokhoz kötõdtek. Játékaik, játékszereik a munkaeszközöket, szerszámokat utánozták. A 10–12 éves lányok, fiúk csoportos játékai a szórakozás mellett már hasznos tevékenységet is jelentettek. Liba- és disznópásztorkodás, tehénõrzés, víz- és ételhordás, takarítás, állatok etetése, segítés a mosásban, fõzésben, kisebb gyerekek felügyelete. A felnõttek mindennapi munkája közé tartozott az állatok ellátása, a föld megmûvelése, a fafaragás, a kosárfonás, a lekvárfõzés, a zöldség- és gyümölcselrakás, a befõzés, a szövés, a fonás, a baromfiudvar körüli munkák. A napi, a heti, a havi, az évszakonkénti, az éves munkaritmus ismétlõdése, rendje sokat elmond a dolgos hétköznapokról. Az étkezések nyári és téli rendje igazodott a sok évszázados hagyományokhoz (paraszti ételek bemutatása, lehetõség szerint elkészítése). A hétköznapi ruhaviselet típusai: a gatya, az ing, a pendely, a kapca, a kötény, a kendõ, a szoknya. AZ ÜNNEP (2 óra) A magyar ünnepkörök kialakulása az európai kultúrában. Az ünnep szerepe az emberek életében. Világi és vallási ünnepek. Személyhez kötõdõ (névnap, születésnap) és közös ünnepek. ÜNNEP A PARASZTI HÁZBAN (2 óra) Az egyházi év ünnepei a parasztok életében. Az ünnepek elõkészületei. A munkához kötõdõ tilalmak, a böjt idõszakai, az ételek elkészítése és fogyasztása, az ünnepekhez kötõdõ szokások betartása. A nemek és a korosztályok viselete, az ünnephez kötõdõ hagyományok szigorú betartása. A KARÁCSONYI ÜNNEPKÖR (2 óra) A paraszti világ legjelesebb, legszebb ünnepe a karácsony. Az advent kezdete, Miklós napja, Luca-szék készítése, kántálás, betlehemezés, regölés, szenteste, szilveszter, újév, vízkereszt. Élõ és részben elfeledett szokások. A FARSANG (2 óra) A farsangi idõszak jeles napjai. Farsangi szokások, köszöntõk, maszkos játékok, busójárás, alakoskodások jelentése. Tanulói tevékenység Az elméleti ismeretek mellett meg kell ismerniük a gyerekeknek néhány gyakorlati tevékenységet is. Szerencsés és elõnyös helyzetben vannak azok az iskolák, települések, ahol lehetõség van valamilyen kézmûves foglalkozásra (mint amilyen például az agyagozás, a szövés, a nemezelés, a hímzés, a fafaragás és a festés). Bárhol megoldható, hogy a gyermekek népdalokat, népi gyermekjátékokat, meséket, népi dramatikus játékokat (pünkösdölés, betlehemezés, húsvéti szokások), balladákat tanuljanak meg. Ezekhez a játékokhoz készítsenek, válogassanak kellékeket, jelmezeket! A szokások, a népi nyelvezet tanulásával, a paraszti életmód kellékeinek bemutatásával, megismerésével bõvül a tanulók szókincse, fogalmi rendszere. Az eszközök megismertetése történhet az eredeti tárgyak vagy azok képeinek bemutatásával. A bevésés legjobb formája a rajzoltatás és a festés. A teknõ, a rokka, a guzsaly, a gereben, a szövõszék, a motolla, a köpülõ, a kuglófsütõ, a csobolyó, a szilke, a sütõlapát, a dézsa képi formában való bemutatása, használatuk magyarázata, majd rajzolása, festése elengedhetetlen. A népköltészet, a 19–20. század jeles költõinek, íróinak (Petõfi, Arany, Móra, Mikszáth, Móricz) alkotásait szintén be kell mutatni és beépíteni a néprajzi ismeretek közé. Pályázatok, gyûjtõmunka, kutatások révén a diákok meglepõen sok és értékes anyagot tehetnek közkincscsé. Ezzel egyrészt a tanulók aktivitását, alkotóképességét lehet fejleszteni, másrészt valóban értékes forrásokhoz, tárgyakhoz juthatunk. A családok féltett kincsei, régi festmények, reprodukciók, fotók, könyvek, tárgyak, levelek, játékok, bútordarabok kerülhetnek elõ, amelyekkel az évfolyamon mindenki megismerkedhet. A gyûjtõmunka részét képezheti a helyi öregekkel, a család idõsebb tagjaival készített riport. Tanári segítséggel mérjék fel, hogy mi és hogyan változott meg az eltelt évtizedek alatt! Mi az, ami végérvényesen megváltozott, melyik az a hagyomány, népszokás, ami részben vagy egészben még él a mai faluban. (Ezeket konkrét esetek kapcsán derítsük fel!) Tanulják meg a könyvtár, a hanglemezek, a kazetták használatát, a videofelvételek alapján a szokások, táncok kategorizálását! Lehetõség szerint a gyermekek legyenek tagjai néptánc együttesnek, zenekarnak vagy valamilyen képzõmûvészeti alkotóközösségnek! Látogassunk el a helyi vagy a közelben lévõ néprajzi, helytörténeti kiállításra! Törekedjünk arra, hogy az 5–6. évfolyamosok közül a két tanév alatt legalább egyszer minden gyermek eljusson Budapestre a Néprajzi és a Mezõgazdasági Múzeumba, illetve Szentendrére, a Szabadtéri Néprajzi Múzeumba! A szülõk, családtagok segítségével rendezzenek az osztályközösségek közös fõzéseket, sütéseket! A rendezvényt valamely jeles nap, illetve ünnep kapcsán tartsuk meg, rögzítve ezáltal is a tanulókban a hétköznapoktól eltérõ napok fontosságát! A korongnaptár segítségével tanítsuk meg az évszakok, hónapok, jeles napok többféle nevét, jelentését! Készítsük fel a tanulókat az ünnepekre, hogy azok ne csupán a vásárlás és étkezés kultuszát jelentsék számukra! Lehetõség szerint látogassunk el olyan helyekre, ahol a hagyományok ápolása „élõben” látható! Ilyen többek között a mohácsi busójárás, a hortobágyi hídivásár vagy a borvidékeken a szüreti felvonulás. Fordítsunk kiemelt figyelmet az adventi ünnepkörre, illetve a karácsony ünnepére! A lucázás, a betlehemezés, az adventi koszorú készítése jó alkalmat ad a felkészülésre.

Source: https://magyarkozlony.hu/hivatalos-lapok/cc2076d327785e51ca193a619e87bf84079a4585/dokumentumok/c9e879435083ac3f90e2805325008c3f4c4645b7/letoltes